Εθνικός Αλεξανδρούπολης (πετοσφαίριση)

Ο Μουσικός Γυμναστικός Σύλλογος Εθνικός Αλεξανδρούπολης είναι ελληνικό αθλητικό σωματείο το οποίο εδρεύει στην Αλεξανδρούπολη. Ιδρύθηκε το 1927 και τα επίσημα χρώματα του είναι το μπλε και το λευκό.

Το τμήμα πετοσφαίρισης είναι το πλέον αναγνωρίσιμο τμήμα του Μ.Γ.Σ. Εθνικού Αλεξανδρούπολης στην Ελλάδα και στην Ευρώπη. Η αγωνιστική έδρα της ομάδας είναι το Δημοτικό Αθλητικό Κέντρο Αλεξανδρούπολης «Μιχάλης Παρασκευόπουλος», χωρητικότητας 1.000 θεατών.

Ιστορία
Αποτελεί την πρώτη επαρχιακή ομάδα σε παρουσίες στην Α1 κατηγορία (Βόλεϊλιγκ) με 42 συμμετοχές, και την 6η συνολικά (πίσω μόνο από Ολυμπιακό, Παναθηναϊκό, Ηρακλή, ΠΑΟΚ και Άρη). Αποτελεί μια από τις πιο επιτυχημένες ομάδες στο ελληνικό βόλεϊ από άποψη δυναμικής (8 φορές στην πρώτη τετράδα του πρωταθλήματος), διακρίσεων αλλά και πολλών παικτών που έχουν αναδειχθεί από το σύλλογο κάνοντας τεράστια καριέρα στο ελληνικό και παγκόσμιο βόλεϊ (π.χ. Θανάσης Μουστακίδης, Γκιούρδας, Κουμεντάκης, Ανδρεάδης, Μπάεφ, Ανέστης Δαλακούρας). Παραδοσιακά ο αγωνιστικός κορμός της ομάδας στηρίζεται σε γηγενείς παίκτες και για αυτό η Αλεξανδρούπολη και ο Έβρος θεωρούνται η «μητρόπολη του ελληνικού βόλεϊ», καθώς Εβρίτες πετοσφαιριστές στελεχώνουν για χρόνια όλες τις Εθνικές ομάδες βόλεϊ της Ελλάδας.

 Δεκαετία του 1970 
Ο Εθνικός Αλεξανδρούπολης μετείχε το 1970-71 στο πρωτάθλημα Α' Εθνικής κατηγορίας, που καθιερώθηκε από την ιδρυθείσα ΕΟΠΕ το 1970 αλλά μετά από μια ατυχή πορεία υποβιβάστηκε, γεγονός που αποτέλεσε πλήγμα για την πρόοδο της πετοσφαίρισης στην επαρχία.

Τότε ο πρόεδρος του συλλόγου Μιχάλης Παρασκευόπουλος και σύσσωμο το Δ.Σ. επισκέφτηκαν τον κυβερνητικό εκπρόσωπο της ΓΓΑ στην ΕΟΠΕ-ΕΟΚ Θεόδωρο Ανδρεάκο, ιδρυτή της ΕΟΠΕ (1970) και ζήτησαν την στήριξή του, ώστε ο Εθνικός να παραμείνει στην Α' Εθνική κατηγορία προς όφελος του αθλήματος. Τους υπεδείχθη να υποβληθεί το αίτημα στο ΓΓΑ Κ. Ασλανίδη, ο οποίος ζήτησε εισήγηση του Θ. Ανδρεάκου. Μετά την θετική εισήγηση και παρά την αντίδραση των αθηναϊκών σωματείων ο ΓΓΑ με την υπ' αριθ Φ521.3/26335/23.10.71 ιστορική απόφαση ενέκρινε την παραμονή του Εθνικού Αλεξανδρούπολης κατά παρέκκλιση, καθορίζοντας και τους όρους διεξαγωγής του πρωταθλήματος για το έτος 1971-72. Έκτοτε ο Εθνικός αγωνίζεται στην Α1 κατηγορία με έδρα το ΔΑΚ Αλεξανδρούπολης, χωρητικότητας 1.000 θεατών μετά την τελευταία ανακαίνισή του το 2013. Την δεκαετία του '70 είχε αξιόλογη παρουσία, καταλαμβάνοντας υψηλές θέσεις στο πρωτάθλημα (4ος τις χρονιές 1974-75, 1975-76, 1976-77, 3ος το 1977-78). Την περίοδο 1978-79 αγωνίστηκε για πρώτη φορά σε διεθνή διοργάνωση για το Βαλκανικό κύπελλο με την ισχυρή τουρκική Βινιλέξ της Κωνσταντινούπολης (επαγγελματική ομάδα, πρωτοπόρος στη χώρα της), από την οποία έχασε και στους δύο αγώνες με 3-0 σετ.

 Δεκαετία του 1980 
Το 1981 η ομάδα του Εθνικού Αλεξανδρούπολης αγωνίστηκε στον τελικό του  πρώτου Κυπέλλου Ελλάδας και την ίδια χρονιά στην Ευρώπη.

Την περίοδο 1981-82, ο Εθνικός Αλεξανδρούπολης κατατάχτηκε στην 4η θέση του πρωταθλήματος και αγωνίστηκε την επόμενη χρονιά (1982-83) στο Kύπελλο Συνομοσπονδίας με την πορτογαλική Σπόρτινγκ Εσπίνιο, από την οποία αποκλείστηκε με διαφορά ενός πόντου, μιας και οι αγώνες στις έδρες των ομάδων είχαν ακριβώς το ίδιο αποτέλεσμα, 3-0 σετ.Αφιέρωμα: Όταν ο Εθνικός έμπαινε ξανά σε αεροπλάνο για να παίξει στην Ευρώπη 1981-82 - thrakisports.gr

Την περίοδο 1982-83, κατατάχτηκε στην 4η θέση του πρωταθλήματος και αγωνίστηκε την επόμενη χρονιά (1983-84) για το τότε Κύπελλο Συνομοσπονδίας με την πανίσχυρη ιταλική Πανίνι της Μόντενας (πρωταθλήτρια Ιταλίας επί σειρά ετών, τωρινή Μόντενα Βόλεϊ) η οποία κατέκτησε και το κύπελλο εκείνης της χρονιάς. Ο Εθνικός αποκλείστηκε από τη συνέχεια του θεσμού, διότι έχασε και στα δύο παιχνίδια στις αντίστοιχες έδρες με σκορ 3-0 σετ.

Την περίοδο 1983-84, η ομάδα της Αλεξανδρούπολης κατετάγη στην 6η θέση του πρωταθλήματος και αγωνίστηκε την επόμενη χρονιά (1984-85) για το Βαλκανικό Κύπελλο που έγινε στην Κωνσταντινούπολη. Ο Εθνικός κατετάγη 4ος, με τη συμμετοχή ομάδων όλων των Βαλκανικών χωρών.

 Δεκαετίες 1990 & 2000 
Ακολούθησε μια περίοδος ανανέωσης των προσώπων που αγωνίζονταν στην ομάδα, με αποτέλεσμα να υπάρχουν πολλές μεταπτώσεις της αγωνιστικής της παρουσίας. Μετά τα μέσα της δεκαετίας του ’90 η ομάδα ανέκαμψε, και με τις προσθήκες ξένων παικτών όπως το επέβαλαν οι συνθήκες της εποχής, κατόρθωσε να παρουσιάσει ένα καλό αγωνιστικό πρόσωπο.

 Δεκαετία 2010 
Στην Ευρώπη ξαναέπαιξε το φθινόπωρο του 2013 μετά από 30 έτη, μιας και τερμάτισε 4ος στo Πρωτάθλημα Ελλάδας 2012-13 και συμμετείχε στο Κύπελλο CEV της περιόδου 2013-14, από το οποίο αποκλείστηκε στη φάση των 32 από την πολωνική Σκρα Μπέλχατοφ με δύο ήττες (3–1, 3–0). Συνέχισε στο Τσάλεντζ Καπ της ίδιας περιόδου παίζοντας συνολικά 6 Ευρωπαϊκά παιχνίδια εκείνη την χρονιά. Στο Τσάλεντζ Καπ αρχικά προκρίθηκε με δύο νίκες επί της λευκορωσικής Κομουνάλνικ Χρόντνα (3–1 εντός, 3–2 εκτός) και αποκλείσθηκε από τη βελγική Άσε-Λένικ Αλστ στη φάση των 16 στο χρυσό σετ (3–0 εντός, 1–3 εκτός, 12–15).

Τον Δεκέμβριο του 2013 κατέκτησε τον άτυπο τίτλο του πρωταθλητή χειμώνα (πρώτος στην βαθμολογία του πρωταθλήματος Ελλάδας). Στο τέλος της περιόδου 2013-14 έφτασε ως τον τελικό των Πλέι-οφ του πρωταθλήματος όπου ηττήθηκε από τον Ολυμπιακό Πειραιώς, και κέρδισε τη συμμετοχή στο Τσάλεντζ Καπ της επόμενης περιόδου (2014-15), φτάνοντας ως τους προημιτελικούς.2015 CEV Τσάλεντζ Καπ www-old.cev.eu

Την περίοδο 2014-15 η ομάδα συμμετείχε στην Ευρώπη μέσω του Τσάλεντζ Καπ και έφτασε μέχρι τα προημιτελικά αποκλείοντας κατά σειρά: την ελβετική Τ.Β. Σένενβερντ, την εσθονική Σέλβερ  Ταλίν και την τσέχικη Φάτρα Ζλιν. Αποκλείστηκε στην οκτάδα από την φιναλίστ εκείνης της χρονιάς Μπενφίκα Λισαβόνας με δύο ήττες (0–3 εκτός, 2–3 εντός). Στις εγχώριες διοργανώσεις, έφτασε έως τον τελικό του Λιγκ Καπ, όπου ηττήθηκε στον τελικό από τον Ολυμπιακό με 3–1. Στο πρωτάθλημα τερμάτισε 6ος, όμως κέρδισε το δικαίωμα της συμμετοχής στην Ευρώπη για την επόμενη περίοδο (2015-16), καθώς ο Παναθηναϊκός και ο Α.Ο.Π. Κηφισιάς που τερμάτισαν στην 4η και 5η θέση αντίστοιχα, δήλωσαν αδυναμία συμμετοχής σε ευρωπαϊκές διοργανώσεις, κι έτσι η ομάδα της Θράκης πήρε τη θέση τους.

Την περίοδο 2015-16 η ακριτική ομάδα φτάνει για δεύτερη συνεχόμενη χρονιά στα προημιτελικά του Τσάλεντζ Καπ εκπροσωπώντας επάξια την Ελλάδα και αποκλείεται από τον ίδιο αντίπαλο, την πορτογαλική Μπενφίκα Λισαβόνας, πάλι με δύο ήττες (1–3 εκτός, 2–3 εντός). Προηγουμένως η ομάδα του Έβρου είχε αποκλείσει τη σλοβένικη Πανβίτα Πόμγκραντ, τη σλοβάκικη Β.Κ. Πριεβίτζα και τη σέρβικη Σπάρτκ Λίγκ. Στο πρωτάθλημα κατετάγη 7ος, όπως συνέβη και την περίοδο 2016-17.

Την περίοδο 2017-18 ο Εθνικός Αλεξανδρούπολης φτάνει για δεύτερη φορά στην ιστορία του στο τελικό του Λιγκ Καπ «Νίκος Σαμαράς», όπου ηττήθηκε πάλι από τον Ολυμπιακό με 3–0 σετ. Στο πρωτάθλημα τερματίζει 9ος, όπως και την επόμενη περίοδο 2018-19, αποφεύγοντας τον υποβιβασμό και τις δύο χρονιές στα Πλέϊ-άουτ.

Προπονητής της ομάδας από την περίοδο 2012-13 μέχρι και το 2019 ήταν ο ρέκορντμαν συμμετοχών (413 συμμετοχές) της Εθνικής ομάδας Θανάσης Μουστακίδης.

Την περίοδο 2019-20 λόγω της Πανδημίας COVID-19 το πρωτάθλημα θεωρήθηκε ότι έληξε την 16η  αγωνιστική (αντί της 18ης), με την ΕΣΑΠ να επικυρώνει εκείνη τη βαθμολογία ως την τελική του Πρωταθλήματος, χωρίς να διεξαχθούν Πλέι-άουτ και χωρίς να υποβιβαστεί καμία ομάδα. Αποφάσεις του Δ.Σ. της Ε.Σ.Α.Π. για την συνέχιση του πρωταθλήματος www.volleyleague.gr  Έτσι ο Εθνικός παρότι βρέθηκε στη 10η και τελευταία θέση της βαθμολογίας, μπορούσε να παραμείνει στην κατηγορία. Ωστόσο λόγω αδυναμίας εκπλήρωσης των οικονομικών της υποχρεώσεων η ιστορική ομάδα του Έβρου την επόμενη περίοδο δήλωσε συμμετοχή στην Α2 Κατηγορία.Volley League: Δεν κατεβαίνει ο Εθνικός Αλεξανδρούπολης στο πρωτάθλημα www.sport24.gr 

 Δεκαετία 2020 
Τον δεύτερο χρόνο παραμονής του στην Α2 Εθνική ο Εθνικός, παρά τις οικονομικές αντιξοότητες και παρά τις δυσοίωνες προβλέψεις, κατάφερε χάρη στις προσπάθειες κάποιων ατόμων που αγαπούν και ενδιαφέρονται για την ομάδα,Ο Εθνικός Αλεξανδρούπολης δεν είναι πρόσωπα….είναι ιδέα mgs-ethnikos.gr  να κερδίσει την άνοδό του στην Πρε Λιγκ για την περίοδο 2023-24, ως Πρωταθλητής της Α2 της περιόδου 2022-23.Βαθμολογία Β΄ Ζώνης Πρε Λιγκ 2022-23 www.volleyball.gr Πλέι-οφ Β΄ Ζώνης Πρε Λιγκ 2022-23 www.volleyball.gr 

 Κατατάξεις Εθνικού Αλεξανδρούπολης στην Α1 Εθνική Κατηγορία 
+ΧρονιάΘέσηΔιακρίσεις1970-7111η1971-727η1972-738η1973-746η1974-754η1975-764η1976-774η1977-783η1978-797η1979-806η1980-815ηΦιναλίστ Κυπέλλου Ελλάδας1981-824η1982-834η1983-846η1984-857η4η θέση στο Βαλκανικό Κύπελλο1985-869η1986-8711η1989-909η1991-927η1992-935η1993-949η1994-959η1995-967η1996-977η1997-9812η2002-037η2003-047η2004-0510η2005-0610η2006-0710η2007-089η2008-0912η2010-119η2011-128η2012-134η2013-142ηΦάση των 32 CEV Cup
Φάση των 16 CEV Τσάλεντζ Καπ

Φιναλίστ Πλέι Οφ Πρωταθλήματος2014-156ηΦιναλίστ Λιγκ Καπ
Προημιτελικά CEV Τσάλεντζ Καπ2015-167ηΠροημιτελικά CEV Τσάλεντζ Καπ2016-177η2017-189ηΦιναλίστ Λιγκ Καπ2018-199η2019-2010η

Διακεκριμένοι πετοσφαιριστές
Πολλοί αθλητές του Εθνικού κλήθηκαν και συμμετείχαν σε Εθνικές ομάδες, από το 1970 μέχρι σήμερα, κερδίζοντας πολλές διακρίσεις. Διακεκριμένοι αθλητές του συλλόγου είναι οι ακόλουθοι:

  Δημήτρης Αγγελίδης
  Ανδρέας Ανδρεάδης
  Πέτρος Αρχοντίδης
  Δήμος Αυτζιόγλου
  Ανέστης Γιαννακόπουλος
  Μάριος Γκιούρδας
  Δημήτρης Γραμματικάκης
  Ανέστης Δαλακούρας
  Ιωακείμ Δημητριάδης
  Δημήτρης Ζλατιλίδης
  Θανάσης Κασαμπαλής  Χρήστος Κίτσιος
  Ραφαήλ Κουμεντάκης
  Δημήτρης Κωνσταντινίδης
  Κυριάκος Μαρίνος
  Στέφανος Μητράκας
  Θανάσης Μουστακίδης
  Απόστολος Ναλμπάντης
  Κώστας Ναλμπάντης
  Γιώργος Παπάζογλου
  Θοδωρής Σιγλίδης
  Γρηγόρης Σιδηρόπουλος  Θανάσης Σωτηρίου
  Γιάννης Τασιούλης
  Γιώργος Τεκτονίδης
  Λευτέρης Τερζάκης
  Παρασκευάς Τσέλιος
  Δημήτρης Τουτζιαράκης
  Γιάννης Χριστουηλίας
  Αντρέι Κράβαρικ
  Θεόδωρος Μπάεφ
  Νικολά Μιγιαήλοβιτς
  Iβάν Ράιτς

 Διεθνείς πετοσφαιριστές της ομάδας και διακρίσεις με τις εθνικές ομάδες Βόλεϊ 
Πολλοί αθλητές του τμήματος βόλεϊ κλήθηκαν και συμμετείχαν σε εθνικές ομάδες, από το 1970 μέχρι σήμερα, κερδίζοντας πολλές διακρίσεις. Οι αθλητές αυτοί είναι: Τεκτονίδης Γεώργιος, Κασαμπαλής Αθανάσιος, Μαρίνος Κυριάκος, Χριστουηλίας Ιωάννης, Αρχοντίδης Πέτρος, Σωτηρίου Αθανάσιος, Αγγελίδης Δημήτριος, Τουτζιαράκης Δημήτριος, Δημητριάδης Ιωακείμ, Τερζάκης Ελευθέριος, Σιγλίδης Θεόδωρος, Γιαννακόπουλος Ανέστης, Μητράκας Στέφανος, Ναλμπάντης Απόστολος, Ναλμπάντης Κωνσταντίνος, Τασιούλης Ιωάννης, Γκιούρδας Μάριος, Σιδηρόπουλος Γρηγόριος, Αυτζιόγλου Δήμος, Μπάεφ Θεόδωρος, Κίτσιος Χρήστος, Ζλατιλίδης Δημήτριος, Ανδρεάδης Ανδρέας, Κουμεντάκης Ραφαήλ, Δαλακούρας Ανέστης, Τσέλιος Παρασκευάς.
+Οι μεγαλύτερες διακρίσεις αθλητών βόλεϊ του Εθνικού Αλεξανδρούπολης με τα χρώματα των Εθνικών ομάδωνΟνοματεπώνυμοΔιάκρισηΈτοςΑθανάσιος Κασαμπαλής3ος Βαλκανιονίκης Εφήβων1975Ιωάννης Χρηστουηλίας6ος στο Πανευρωπαϊκό Εφήβων1976Γιώργος Τεκτονίδης3ος Μεσογειονίκης ανδρών1979Θεόδωρος Σιγλίδης2ος Βαλκανιονίκης εφήβων1984Ελευθέριος Τερζάκης1ος Βαλκανιονίκης ανδρών1985Ανέστης Γιαννακόπουλος 3ος Βαλκανιονίκης εφήβων1985Στέφανος Μητράκας6ος παγκόσμιος πρωταθλητής εφήβων1993Χρήστος Κίτσιος6ος παγκόσμιος πρωταθλητής εφήβων1996Θεόδωρος Μπάεφ7ος Παγκόσμιος πρωταθλητής εφήβων1996Δημήτριος Ζλατιλίδης2ος παγκόσμιος πρωταθλητής παίδων1997

Τίτλοι τμημάτων υποδομής
 6 Πρωταθλήματα Ελλάδας εφήβων: 1976, 1987, 2011, 2012, 2013, 2023
 2 Πρωταθλήματα Ελλάδας παίδων: 2008, 2011
 3 Πρωταθλήματα Ελλάδας παμπαίδων: 2007, 2008, 2009

Διακρίσεις
Πρωτάθλημα Ελλάδας πετοσφαίρισης ανδρών: 2η θέση (2014)
Λιγκ Καπ "Νίκος Σαμαράς": φιναλίστ (2015, 2018)
Κύπελλο Ελλάδας πετοσφαίρισης ανδρών: φιναλίστ (1981)
20px CEV Τσάλεντζ Καπ: προημιτελικά (2015, 2016)
Βαλκανικό Κύπελλο πετοσφαίρισης: 4η θέση (1985)

 Παραπομπές 

 Εξωτερικοί σύνδεσμοι - Πηγές 


 Η ΣΥΓΧΡΟΝΗ ΑΘΛΗΤΙΚΗ ΙΣΤΟΡΙΑ ΤΗΣ ΑΛΕΞΑΝΔΡΟΥΠΟΛΗΣ- Ανέστης Γιαννακόπουλος
 Παρουσία του Εθνικού στη Βόλεϊ Λιγκ: Ιστορία - Ρόστερ - Αγώνες  www.volleyleague.gr

Πετοσφαίριση
Κατηγορία:Σωματεία Ε.Σ.ΠΕ.ΘΡ.ΑΝ.ΜΑΚ.
Κατηγορία:Ελληνικοί σύλλογοι πετοσφαίρισης